ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ  
№ 220 - МИ  
Карнобат, 01. 11. 2015г.

ОТНОСНО: постъпила в ОИК жалба от Румяна Димитрова - представляваща Инициативен комитет на издигнатия кандидат за кмет на с. Огнен, община Карнобат с вх. № 6 от 27.10.2015 г.

Подадената жалба е многословна, но същата не съдържа ясни и конкретни данни за извършени нарушения на ИК. Предвид неясно формулираните оплаквания и искания в жалбата, на г-жа Димитрова бе предоставена възможност да изложи конкретните си искания и мотивите за тях, като бе поканена да присъства на заседание на ОИК, проведено на 28.10.2015 г. Поради невъзможност на същата да отстрани нередовностите в жалбата, ОИК предостави еднодневен срок на жалбоподателката да заяви писмено конкретните си оплаквания, както и да формулира исканията си, като и бе указано, че при неизпълнение на указанията в срок, жалбата ще бъде оставена без разглеждане.

До 01.11.2015 година жалбоподателката не посочи конкретни оплаквания и искания. От съдържанието на жалбата, комисията счита, че се твърди следното:

1. Нарушение на СИК, изразяващо се в непоказване на бюлетините на застъпника на Инициативния комитет.
2. Продажбата на алкохол в изборния ден.
3. Нарушение при изготвяне на избирателните списъци.

По отношение на първото твърдяно нарушение, ОИК – Карнобат като взе предвид, че съобразно разпоредбата на чл.431 от ИК при отваряне на избирателните кутии и при установяване на резултатите в изборното помещение могат да присъстват кандидати, застъпници, представители на партии и други лица, изрично посочени в закона, като не се предвижда възможност тези лица да се намесват в работата на комисията, както и задължение на членовете на СИК да показват бюлетините на всеки един от присъстващите. Предвид обстоятелството, че жалбата е постъпила след приключване на изборния ден, ОИК не може да извърши проверка и да вземе становище по така твърдяното нарушение.

Относно второто твърдяно в жалбата нарушение, а именно, че е нарушена забраната за продажба на алкохол, ОИК излага следното становище: забраната за продажба на алкохол в изборния ден се налага със Заповед на кмета на община Карнобат. Не е в правомощията на ОИК контролиране на изпълнението на този административен акт и тъй като в тази си част жалбата не съдържа конкретно нарушение на Изборния кодекс, ОИК не може да се произнесе по така твърдяното нарушение.

Що се касае до оплакването за лицата, включени в избирателните списъци, следва да се има в предвид, че жалбоподателката не твърди за нарушени права на конкретно лице. Избирателните списъци се съставят от общинска администрация, а ОИК контролира единствено и само отказите на СИК по чл.40, ал.4 от ИК, а твърдения за такива не се съдържат в жалбата.

За пълнота следва да се посочи, че приложеното към жалбата копие от протокол на СИК е за избор на кмет на Община и е обяснимо, защо в него не са отразени резултатите за избор на кмет на кметство с.Огнен.

Предвид изложеното предметът на жалбата не подлежи на разглеждане от ОИК и не е от категорията на нарушенията на ИК, които избирателната комисия има правомощия да проверява и решава.

Ето защо и на основание чл.87, ал. 1, т. 1 и т.7 и във връзка чл.8, ал.4 от Изборния кодекс, Общинската избирателна комисия прие следното

**Р Е Ш Е Н И Е**

ОСТАВЯ БЕЗ УВАЖЕНИЕ Жалба с вх.№ 192-6 от 27.10.2015 г. подадена от Румяна Георгиева Димитрова, представляваща Инициативен комитет за независим кандидат за кмет на с. Огнен.

Копие от решението да се изпрати незабавно на жалбоподателката.

ПРЕДСЕДАТЕЛ:

Иванка Кирязова

СЕКРЕТАР:

Дарина Вълчева

*Решението обявено на 01.11.2015г. в..........................часа*

*Решението снето от таблото на.................2015 г. в..........................часа*